Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2648

(3) Ha a Felek valamelyike úgy ítéli meg, hogy valamely, nem az elnöki tisztséget betöltő választottbíró nem felel meg a 14-C melléklet követelményeinek, akkor a Felek konzultálnak, és amennyiben megállapodnak, leváltják a választottbírót, helyébe pedig a 14.5. cikk (3) bekezdésében meghatározott eljárással kiválasztott választottbírót léptetik. Ha a Felek a választottbíró leváltásának szükségességében nem tudnak megállapodni, bármely Fél kérheti az ügynek a választottbírói testület elnöke elé terjesztését; az elnök döntése végleges. Ha az elnök megállapítja egy választottbíróról, hogy nem felel meg a 14-C melléklet követelményeinek, az elnök sorshúzással új választottbírót választ a 14.18. cikk (1) bekezdésében említett személyek csoportjából, amelynek az eredetileg kiválasztott választottbíró is tagja volt. Ha az eredeti választottbírót a Felek a 14.5 cikk (2) bekezdése szerint választották ki, a helyébe lépő választottbírót sorshúzással választják ki azon személyek csoportjából, akiket a panaszos Fél és az a bepanaszolt Fél a 14.18. cikk (1) bekezdése szerint javasolt. EU/KR/14-B. MELLÉKLET/hu 7

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes